Rikunarita-ORG/Wikinium huggingface dataset:
# दुर्गा

माता दुर्गा कय प्रतिमा
**दुर्गा** पार्वती कय दूसर नाव होय। हिन्दुन् कय शाक्त साम्प्रदाय में भगवती दुर्गा कय ही दुनिया कय पराशक्ति अउर सर्वोच्च देवता माना जात अहै (शाक्त साम्प्रदाय ईश्वर कय देवी कय रूप में मानत अहै)। वेदों में दुर्गा कय कवनो चर्चा नाई अहै, लेकिन् उपनिषद में देवी "उमा हैमवती" (उमा, हिमालय कय बिटिआ) कय वर्णन अहै। पुराण में दुर्गा कय आदिशक्ति माना गा है। दुर्गा असल में शिव कय मेहरारु पार्वती कय एक रूप होय, जेकर उत्पत्ति राक्षस कय नाश करय कय लिये देवता कय प्रार्थना पे पार्वती लिहिन रहा -- इहिकै नाते दुर्गा युद्ध कय देवी होय। देवी दुर्गा कय स्वयं कयु रूप अहैं। मुख्य रूप वनकय "गौरी" है, अर्थात शान्तमय, सुन्दर अउर गोरहर रूप। वनकय सबसे भयानक रूप काली है, अर्थात कारिया रूप। विभिन्न रूपों में दुर्गा भारत अउर नेपाल कय कई मन्दिरों अउर तीर्थस्थान में पूजी जात अहिन्। कुछ दुर्गा मन्दिर में पशुबलि भी चढ़त अहै। भगवती दुर्गा कय सवारी शेर होय।

## चित्र दीर्घा

*
*
* दुर्गा जी कय स्वर्ण प्रतिमा

## ईहो भी देखा जाय

* दुर्गा सप्तशती
* दुर्गा चालीसा
* दुर्गा पूजा
* नवदुर्गा
* महाविद्या
# शिव

**शिव** कय देवन् कय देव कहा जात अहै, एन्है महादेव, भोलेनाथ, शंकर, महेश, रुद्र, नीलकंठ कय नाँव से भी जाना जात है। हिन्दू धर्म कय प्रमुख देवतान् में से हैं। वेद में एन कय नाँव रुद्र होय। एन कय अर्धाङ्गिनी (शक्ति) कय नाँव पार्वती होय। एनकै बेटवा कार्तिकेय औ गणेश होँय, अव बीटीया अशोक सुंदरी होयँ। शिव ढेर चित्रन् मा योगी कय रूप में देखा जात हैं औ ओन कै पूजा शिवलिंग अव मूर्ति दुनों रूप में कई जात अहै।

राजकुमार सुबुद्धि (राठौर वंश के पूर्वज) भ्रम के जंगल मा भगवान् शिव से मिलत हैं।
शिव कैलाश पर्वत मा निवास करत हैं। ई देवो मैं देव महादेव के नाम से भी जानल जात ह। शंकर जी के विनाश का देवता कहा जात अहै। शंकर जी सौम्य आकृति अउर रौद्ररूप दूनौ खातिर विख्यात हैं। ओनका महादेव कहा जात ह काहेकि उ पचे दूसर देवतन स जियादा आदरणीय होत हीं। सृष्टि का उत्पत्ति, स्थिति और संहार का अधिपति शिव है। त्रिदेवों में भगवान शिव का संहार का देवता माना गवा है। शिव अनादि तथा सृष्टि प्रक्रिया कय आदि स्रोत अहै औ इ काल महाकाल ही ज्योतिषशास्त्र कय आधार अहै। शिव का अर्थ भले ही कल्याणकारी माना गया है, लेकिन ऊ हमेशा लय अउर प्रलय दूनों का अपने अधीन रखले हैं। रावण, शनि, कश्यप ऋषि आदि इनके भक्त होई गवा हैं। शिव सब लोगन का एक समान दृष्टि से देखत हैं एही से उनका महादेव कहा जात है। शिव के कुछ प्रचलित नाम, महाकाल, आदिदेव, किरात, शंकर, चंद्रशेखर, जटाधारी, नागनाथ, मृत्युंजय [मौत पर विजयी], त्रयम्बक, महेश, विश्वेश, महारुद्र, विषधर, नीलकण्ठ, महाशिव, उमापति [पार्वती का पति], काल भैरव, भूतनाथ, त्रिलोचन तीन नयन वाले, शशिभूषण आदि।

## सन्दर्भ
# स्वामी विवेकानन्द

स्वामी विवेकानन्द, अमेरिका के शिकागो सहर में
**स्वामी विवेकानन्द** (१२ जनवरी,१८६३ - ४ जुलाई,१९०२) बेदान्त के बिख्यात अउर परभावशाली आध्यात्मिक गुरु रहेन। इनकै वास्तविक नाव नरेन्द्र नाथ दत्त रहान। इनकै पिता के नाव विश्वनाथ दत्त रहान, जे कलकत्ता हाईकोर्ट के एक प्रसिद्ध वकील रहेन। स्वामी विवेकानन्द अमेरिका स्थित शिकागो में सन् १८९३ म आयोजित विश्व धर्म महासभा म भारत के तरफ से सनातन धर्म के प्रतिनिधित्व करेन्हे। स्वामी जी रामकृष्ण मिशन के सथापना करे रहेन जऊन आजो आपन काम करत अहाय। एन रामकृष्ण परमहंस के चेला रहेन।

## फोटू

* स्वामी विवेकानन्द, जयपुर म (१८९१)
* स्वामी विवेकानन्द
* स्वामी विवेकानन्द (१९००)
* स्वामी विवेकानन्द के पुतला मैसूर में
* कलकत्ता में स्थित विवेकानन्द जी के जनमस्थान, जेकर पुनरुद्धार कईके सांस्कृतिक केन्द्र के रूप दई दीं गा बाटे। एकर देखभाल अब रामकृष्ण मिशन वाले करथेन।
* बंगलौर, कर्णाटक में स्वामी जी के पुतला